કેનેડાના પૂર્વમાં આવેલા ન્યૂ બ્રુન્સવિક પ્રાંતની રાજધાની ફ્રેડરિક્ટન શહેરમાં શુક્રવારે કરાયેલા અંધાધૂંધ ગોળીબારમાં બે પોલીસ અધિકારી સહિત ઓછામાં ઓછા ચાર લોકો માર્યા ગયાં હતાં. ફ્રેડરિક્ટનપોલીસે જણાવ્યું હતું કે, હાલ પણ બંધૂકધારી દ્વારા ગોળીબાર ચાલી રહ્યાં હોવાથી મૃતાંક ઊંચો જઇ શકે છે. પોલીસે લોકોને ઘરોમાં જ રહેવાની સૂચના આપી છે. સ્થાનિક પોલીસે જણાવ્યું હતું કે, સ્થાનિક સમય પ્રમાણે સવારે ૮.૨૦ કલાકે ગોળીબાર શરૂ થયો હતો. શહેરની ઉત્તરમાં આવેલા બ્રુકસાઇડ વેસ્ટ એરિયામાં નહીં જવા લોકોને ચેતવણી અપાઇ છે.